लेडू
लेडू दे केर्डानेट लेसमेकिंग
ज़िंदगी नृत्य है
गुड मॉर्निंग।
सब हो गया, मोनीक?
मिस्टर लेडू से कह दीजिए ड्रेस तैयार है।
- गुड मॉर्निंग, मिस फ़ॉस्टर। - गुड मॉर्निंग, कदेर।
- गुड मॉर्निंग, ज़ेरोम। - हैलो, सर।
वनसाँ, हमें देर हो गई है।
समृद्धि दिखाना समय लेता है, पेर्ल।
बहुत ख़ूबसूरत।
शानदार!
यह ख़ूबसूरत है!
क्या आप प्लीज़ मिस ली से कहेंगे
कि मेरी माँ, ज़ान, जो स्त्री सौंदर्य की जीती-जागती मूरत थीं, उनके द्वारा पहनी गई इस शादी की ड्रेस को
फिर से तैयार करना मेरे लिए बहुत सम्मान की बात है।
उन्हें आपके सारे सुझाव बहुत पसंद आते।
मैंने कहा था मुझे और लेस चाहिए।
और यहाँ असली रत्न। यह सब ग़लत है!
मिस ली ने और ज़्यादा लेस और असली रत्न लगाने के लिए कहा था।
यह एक ड्रेस है, ज़िरहबख़्तर नहीं।
इसका अनुवाद मत करना। प्लीज़ मिस ली को भरोसा दीजिए
कि मेज़ॉन लेडू आपकी ज़रूरतों को पूरा करने की पूरी कोशिश करेगा।
आप शानदार लग रही हैं।
पता है, मैंने पहले कभी भी इतने सारे नमूने तैयार नहीं किए।
अब, समझौते को औपचारिक रूप देने के लिए आपके पास यहाँ मेरी सहायक है।
आपका दिन अच्छा बीते।
फ़िक्र मत कीजिए। हम जल्दी ही आपसे बात करेंगे।
तुमने सुना वह मुझसे कैसे बात कर रही थी? वह ख़ुद को समझती क्या है?
हमने वह ड्रेस उसके ऑर्डर पर बनाई है। हम वह किसी और को नहीं बेच सकते।
ना ही उसके हिसाब से बनाई गई ब्राइड्समेड ड्रेस, पर्स, जूतों
और पूरे ली परिवार के कपड़ों को!
"ज़िंदगी नृत्य है।"
अगर उसे कविता करनी है तो उसे अपनी पैंटी में ही शादी करनी पड़ेगी।
कोई बात नहीं।
तुम्हारी "सहायक" तुम्हारे लिए एक और 70 लाख डॉलर का सौदा ढूँढ लेगी।
एक अकाउंटेंट की तरह बात करना तुम्हें शोभा नहीं देता।
तुम्हें जो आलिशान शताब्दी समारोह करना है, उसमें पैसे लगेंगे।
हमें कढ़ाई करने वालों, पंख बनाने वालों, टैनर,
तुम्हारे कर्मचारियों, ड्राइवर, घर के नौकरों, स्विस स्पा वालों और बाक़ी सब को पैसे देने हैं।
अगर सुन-ही कहती है, ज़िंदगी नृत्य है, तो तुम्हें ज़िंदगी के नाम पर नाचना होगा।
यह मत कहना हमारा मुक़ाबला इससे है।
वनसाँ लेडू के ये दिन आ गए? वह कैलाश पर्वत से यहाँ सेल्समैन बनने आया है?
और मैं वापस वहीं जा रहा हूँ।
चलो।
मैं तुमसे बाद में मिलती हूँ।
हॉवेल
- हाय, पेर्ल। - विक्टर।
तुम मुझे पहले चेता सकते थे।
तुमने भी तो मुझे नहीं बताया।
और वैसे भी, हॉवेल 20 सालों से तुम्हारे क्लाइंट छीन रहा है।
हमें यह खेल पसंद है, है ना?
कम से कम, मुझे तो पसंद है।
लेकिन फ़िक्र मत करो। इसमें कुछ भी निजी नहीं है।
बेशक यह निजी है।
आज रात मेरे भाई को बधाई दे देना।
अजीब बात है, मेहमानों की सूची में मेरा नाम नहीं है।
ला मेज़ॉन
लेडू फ़्रांस के फ़ैशन परिदृश्य का प्रतिनिधित्व करता है।
हमारे राष्ट्र की औपचारिक पोशाक।
लेडू एक मेज़ॉन है। इसका इतिहास सौ साल पुराना है।
ब्रिटनी के उन मल्लाहों की वंशावली जो समुद्र में फ़ना हो गए
और जिनकी पत्नियों ने अपने अपरिहार्य वैधव्य की पोशाक की काली लेस बुनी।
आपके माता-पिता, ज़ान और अल्द्रीक, जिन्हें लोग बहुत याद करते हैं,
उन्होंने पैरिस के आलिशान बाज़ार को लेडू लेस से परिचित करवाया।
एक स्थानीय कार्यशाला से लेकर अंतर्राष्ट्रीय फ़ैशन की दुनिया का एक बेशक़ीमती रत्न बनने तक,
मेज़ॉन लेडू, सबसे पहले, एक परिवार है।
आज भी उतना ही संगठित, जितना यह तब था।
इसे किसने बताया था क्या बोलना है?
ऐशो-आराम की दुनिया की एक शाश्वत पहचान।
क्या लाजवाब यात्रा है।
इस जहाज़ ने कई महासागरों की यात्रा की है।
और आप, वनसाँ लेडू इसके गौरवान्वित कप्तान हैं।
फ़्रेंच रिपब्लिक की ओर से,
हम आपको कमांडर ऑफ़ आर्ट्स एंड लेटर्स की उपाधि देते हैं।
असली वाली सोने की है,
जिसमें एक आसमानी रंग का क्रॉस, एक चाँदी का जहाज़ और 16 अर्मन फ़र की चित्तियों वाले बाज़ हैं।
लेकिन वह सब एक अँगूठी में नहीं आता।
तुम्हारा परिवार बहुत प्रेरणादायक है।
तो, तुम्हारे अंकल किस तरह के व्यक्ति हैं?
अम, मुश्किल से ख़ुश होते हैं।
वह बहुत कम लोगों पर भरोसा करते हैं।
मैं उनकी क्रिएटिव टीम का अहम हिस्सा हूँ।
- बाद में मिलते हैं। - बाद में मिलते हैं।
ऐन्येस!
वनसाँ!
बहुत ख़ूब, कमांडर।
जल्दी ही जनरल बन जाऊँगा।
क्या हो रहा है?
- बाद में। - अभी।
अभी-अभी मेरी बात सुन-ही के स्टाफ़ के लोगों से हुई।
अब क्या? उसे अपनी छाती पर माणिक में "शांति और प्रेम" लिखा हुआ चाहिए?
क्या?
वनसाँ।
पंद्रह नमूने कूड़े के डिब्बे में फेंक दिए गए! कितना समय बर्बाद हो गया!
वनसाँ।
प्लीज़ शांत हो जाओ। यहाँ तमाशा मत करना, प्लीज़।
अगर मुझे तमाशा करना होगा, तो मैं तमाशा करूँगा!
मैं इन कुत्ते खाने वाले गँवारों के माफ़िया से तंग आ गया हूँ।
वे एक डिब्बे में कबाड़ भी ख़रीद लेंगे।
बस उस पर एक बड़ा सा हॉवेल का लोगो लगा हो, और वे ख़ुश हो जाएँगे।
अगर मुझे तमाशा करना होगा, तो मैं तमाशा करूँगा!
मैं इन कुत्ते खाने वाले गँवारों के माफ़िया से तंग आ गया हूँ।
वे एक डिब्बे में कबाड़ भी ख़रीद लेंगे।
बस उस पर एक बड़ा सा हॉवेल का लोगो लगा हो...
हे!
- यह क्या है? - कुछ नहीं।
तुम जानती हो मैं कौन हूँ?
ओह। हाँ।
- किसी को भेजा है? - नहीं। क़सम से मैंने किसी को नहीं भेजा।
तुम किसके लिए काम करती हो?
किसी के लिए नहीं। मैं वेट्रेस का काम कर रही हूँ। मज़ेदार लगा, तो मैंने रिकॉर्ड कर लिया।
मिटाओ
वापस जाओ
नया मैसेज
तुम्हारा नाम क्या है?
स्टेला।
- स्टेला? - हाँ।
- स्टेला क्या? - शियोनी।
मिटाओ
एक बात कान खोलकर सुन लो, स्टेला।
अगर मैंने दोबारा कभी इस वीडियो के बारे में कुछ सुना,
यहाँ तक कि किसी स्थानीय कॉफ़ी की दुकान या किसी डिज़्नी पत्रिका में भी,
तो तुम्हारी नौकरी जाएगी और तुम पैरिस में कभी कोई दूसरी नौकरी नहीं कर पाओगी। समझ गईं?
शुक्र मनाओ मैं यह फ़ोन नहीं तोड़ रहा हूँ। दफ़ा हो जाओ।
...तमाशा करूँगा!
मैं इन कुत्ते खाने वाले गँवारों के माफ़िया से तंग आ गया हूँ...
क्या दूल्हे ने दुल्हन को छोड़ दिया?
नहीं, दुल्हन ने लेडू को छोड़ दिया। उसने ऑर्डर कैंसिल कर दिया।
फेंक दो, हमेशा की तरह।
हाँ?
हैलो। मेरा नाम पालोमा कैस्तेल है...
- मैं तुम्हारी कुछ मदद कर सकता हूँ? - हाँ।
क्या मैं थोड़ी देर के लिए आँगन में जाकर देख सकती हूँ?
इसकी अनुमति नहीं है।
दरअसल,
मेरे पिता, जीनो कैस्तेल यहाँ काम करते थे।
हम्म।
देखो? वह... वह यहाँ रहते भी थे।
ज़रूर। रहता तो यहाँ मोज़ार्ट भी था।
मोहतरमा, अगर तुम अंदर आना चाहती हो,
तो सबकी तरह इंटर्नशिप का आवेदन दो।
ठीक है?
अब यहाँ से जाओ।
ठीक है।
तुमने कहा था कि वह तुम्हारे पिता हैं?
छोड़ो। उससे कोई फ़र्क़ नहीं पड़ता।
वैसे भी, वे बड़ी शिद्दत से सारे सबूतों को ठिकाने लगा रहे हैं।
ये-जी, पुराने ज़माने के पीछा करने वाले मिशन के बारे में क्या ख़याल है?
टैक्सी,
उस कार का पीछा करो।
वे यहाँ पर हैं।
वे सब बैग नए लग्ज़री कपड़ों के हैं।
सोचो कि अगर अकेले पैरिस के हर ब्रांड का इतना माल फेंक दिया जाता हो।
"बहुत-बहुत शुक्रिया, सज्जनों।
बेशक हम तुम्हारे बिना बिके माल को नष्ट कर देंगे।
सिर्फ़ यह सुनिश्चित करने के लिए कि कोई और उनका इस्तेमाल ना कर सके।"
"क्या कहा, ग़ैर-क़ानूनी? कोई फ़िक्र नहीं।"
कुछ हॉवेल के भी हैं!
- तुम क्या कर रही हो? - ओह, धत्! जल्दी! जल्दी!
सिक्योरिटी!
तुम ख़ूबसूरत हो।
वनसाँ के पास ज़रूर तुम्हारा कोई चित्र होगा, और तुम्हारी जगह उसकी उम्र बढ़ती होगी।
और तुम्हारी एक वूडू डॉल जिसमें वह ग़ुस्से से पिन चुभोता होगा।
हमें शर्मिंदा करके तुम्हें काफ़ी दर्द हो रहा होगा, हँ?
शायद मुझे ख़ुद को दुःख देने में मज़ा आता है।
पता नहीं तुम में से कौन ज़्यादा सिरफिरा है, तुम्हारा भाई या तुम।
अजीब बात है कि तुम अभी भी लेडू की पहचान पहनकर घूमते हो।
मेरा उपनाम अभी भी वही है।
और वह अभी भी तुम्हारा मेज़ॉन है।
उसे डुबो देने की तुम्हारी सारी कोशिशों के बावजूद।
दिल में दुश्मनी मत रखो।
मुझे कॉन्ट्रैक्ट इसलिए मिला क्योंकि हमारे डिज़ाइनर वह करते हैं जो वनसाँ अब नहीं कर सकता।
- ऐसी बात है? - क्लाइंट के हिसाब से ख़ुद को ढालना।
तुम्हें पता है मुझे इसमें से किसी की परवाह नहीं है।
कारोबार, हॉवेल, लेडू,
वनसाँ।
जल्दी ही तुम चाहोगे कि हम ग्रीक द्वीपों पर चले जाएँ।
नहीं।
मैं तुम्हें पैरिस से दूर करके कभी तुम्हारा अपमान नहीं करूँगा।
लेकिन हम सब कुछ छोड़कर, 20वें प्रांत में जाकर बस सकते हैं।
असल दुनिया में तुम एक दिन भी नहीं टिक पाओगे, विक्टर।
तुम कोई जंगली जानवर नहीं हो।
ना ही तुम हो।
तुम्हारे पंजे भी घिस चुके हैं।
हालात के अनुसार ढलने में मैं माहिर हूँ, जान।
अगर मैं आज रात यहीं रुक जाऊँ तो?
सपने मत देखो, विक्टर।
हैलो, पेर्ल।
हैलो, नेली। आज सुबह उनका मिज़ाज कैसा है?
सर ने कहा था आपसे कह दूँ कि आप देर से आई हैं।
ठीक है। बहुत बढ़िया।
शुक्रिया, नेली।
फ़ैशन गिल्ड ने इस सीज़न दोपेल को एक शो करने के लिए बुलाया है। हमें भी आमंत्रण दिया गया है।
दोपेल,
पालोमा कैस्तेल का मेज़ॉन।
वह बहुत अच्छी है।
तुम पैट्रिक हर्नांडेज़ को जानती हो?
वह बंदा जिसने "बॉर्न टू बी अलाइव" गाया था?
सन् 1979 में पूरी दुनिया में हिट हुआ था।
दो करोड़ 70 लाख रिकॉर्ड बिके थे।
लेकिन क्या तुम "डिस्को क्वीन" या "बैलेरीना" को जानती हो?
नहीं, बेशक नहीं।
बेचारे आदमी की नियति यही है कि वह मरते दम तक एक ही गाना गाता रहे।
मैं भी सालों से एक ही गाने की प्रस्तुति दे रहा हूँ।
मेज़ॉन 100 साल पुराना नहीं है।
मैं हूँ।
तुम्हारा शताब्दी समारोह कामयाब होगा।
मुझ पर भरोसा रखो।
मैं यहीं हूँ। हँ?
क्या तुम मुझे अपना प्रेस रिव्यू पढ़कर सुना सकते हो?
सुनाओ ना।
बाद में शिकायत मत करना।
चलो, देखते हैं।
"एक लंदन फ़िल्म प्रीमियर के रेड कार्पेट पर,
लेडू की सदाबहार म्यूज़, मिस पेर्ल फ़ॉस्टर को...
एल
...एक सेबिया हरे रंग की सितारों से सजी बैलेनसिएगा शीथ ड्रेस पहने हुए देखा गया,
और इससे उन्होंने इस भद्दी पोशाक में
एकदम हास्यास्पद दिखने का जोखिम उठाया,
जबकि लेडू में वह बेहद ख़ूबसूरत दिख सकती थीं।"
यहाँ यही लिखा हुआ है।
तुम बहुत बड़े कमीने हो।
जान।
ये-जी? क्या तुम आओगी? हमें तय करना होगा कितनी पोशाकें बदली जाएँगी।
ठीक है। आ रही हूँ।
दोस्तों?
मैं जानती हूँ तुम लोग बहुत थक चुके हो, और इस मोड़ पर पोशाकें बदलना बहुत बड़ा जोखिम होगा।
लेकिन हमें यह करना ही होगा।
लेडू, हॉवेल, और दूसरे सभी ब्रांड
बिना सोचे-समझे अपने बिना बिके माल को नष्ट कर देते हैं।
और वे हर चीज़ को काटकर टुकड़े-टुकड़े कर देते हैं ताकि कोई और उनका इस्तेमाल ना कर पाए।
ये कपड़े कूड़े में जाने वाले थे। हम इनके साथ कमाल करेंगे।
तुम लोग इनके साथ कमाल करोगे।
तुम परियाँ हो।
तुम पर्यावरण-योद्धा हो।
और, तुम्हारी बदौलत, आज रात हम इतिहास रचेंगे।
- हैलो, लेडू सर। - हैलो।
- वह आ गए हैं। - शुक्रिया।
मोहतरमाओं, सर आठ नंबर की फ़िटिंग के लिए आ गए हैं।
सर आ रहे हैं।
हायन?
क्या तुम चाहते हो कि तुम्हारी इंटर्नशिप आज ख़त्म हो जाए?
इसकी गैस उड़ चुकी है।
कुछ करो!
- सब लोगों को हैलो। - हैलो, सर।
- हैलो, मोनीक। - सर।
ठीक है फिर।
तापमान हमेशा 18.2 डिग्री सेल्सियस होना चाहिए।
ना कभी ज़्यादा, ना कभी कम।
उनसे बात मत करना। रियरव्यू मिरर में मत देखना। ऐसे रहना जैसे हो ही नहीं।
उस यात्रा कार्यक्रम का ठीक-ठीक पालन करना जो हमने तुम्हें दिया था।
रास्ते में उन्हें सिर्फ़ हॉवेल के विज्ञापन दिखाई देने चाहिए।
गार्ड ऑफ़ ऑनर की तरह। समझे?
हाँ।
उनके सामने गाड़ी धीरे कर लेना, लेकिन ज़्यादा देर के लिए नहीं।
उन्हें समय की बर्बादी से नफ़रत है।
कोई सवाल?
हॉवेल - पैरिस
वह फ़्रेंच सिनेमा की स्टार भले ही हो, लेकिन उसे एक नया सर्जन चाहिए।
वह घबराई हुई दिखाई देती है।
फ़्रेंच लोग उसे बहुत पसंद करते हैं।
आरुम - लेडू - पैरिस
कितना अच्छा दिन है।
मतलब, सबके लिए नहीं।
हॉवेल
गुड मॉर्निंग, मैडम हॉवेल।
ये लोग बस दिखावा करना चाहते हैं।
इन्हें हमारे काम की कोई समझ नहीं है!
मैं उन लोगों को बेचना चाहता हूँ
जिनमें समझ और उत्साह हो।
उन पिछड़े एशियाई लोगों के क़बीलों को नहीं,
जिन्होंने चिप कार्डों से दौलत बनाई हो!
वे चावल के खेतों से सीधे रिट्ज़ तक आ गए। अब दुनिया पर उनका राज है।
आपका सूत्र कौन है?
पता नहीं। लूसी मुझे कुछ बता नहीं रही है।
आपको जितना कम पता होगा, आपके लिए जोखिम उतना कम होगा।
आप इसका क्या करने वाली हैं?
मैं इसे हड्डी बनाकर लग्ज़रीटी के कुत्तों को चबाने के लिए देने वाली हूँ।
दरअसल, यह पहले ही हो चुका है।
आजकल यह कमाल की बात है कि कैसे 17 सेकंड 100 सालों के इतिहास को तबाह कर सकते हैं।
मुझे इंटरनेट बहुत पसंद है।
"भाई को मारने" में तो तुम्हें मज़ा आता है ना?
डीएन, मैं अभी भी उस मेज़ॉन के एक तिहाई हिस्से का मालिक हूँ।
बिल्कुल सही, विक्टर। यह चुनने का समय आ गया है कि तुम किस परिवार का हिस्सा रहना चाहते हो।
तुम हमेशा के लिए तो दो नावों में पैर नहीं रख सकते।
दोबारा चलाना। यह कितना आनंददायक है।
उम्मीद तो है।
मिलते हैं।
सोफ़ी। मुझे 20 लाख फ़ॉलोअर्स वाले
जर्मन इन्फ़्लूएंसर के लिए आगे की पंक्ति में एक अतिरिक्त सीट चाहिए।
माफ़ करना। मेरा नाम सेलीन है।
बेशक, लेकिन मैं एक ऐसी लड़की के साथ काम नहीं कर सकता, जिसका नाम एक प्रतिद्वंद्वी मेज़ॉन का नाम हो।
लेडू के नए कलेक्शन में नस्लवाद के गहरे दाग़
मिस्टर लेडू, मैं चाहता हूँ कि आप कैटवॉक के रंग की मंज़ूरी दे दें।
यह काला नहीं है। मैंने काला कहा था।
यह काला है।
यह काला नहीं है। यह ब्लैकबर्ड है।
- मुझे यह चाहिए। शार्कस्किन। - बेशक।
यह शानदार है।
कुत्ते खाने वाले गँवारों का माफ़िया
एकदम शानदार।
और आप यह ड्रेस से कह रहे हैं, है ना?
तुम ख़ुद भी बुरी नहीं हो, एवा।
कैसे हो तुम?
- पालो? - अह-हँ?
यह देखो।
लेडू गल्यानो के रास्ते पर चल पड़े हैं।
क्या हुआ? कोई मर गया?
तुमने वह वीडियो कम से कम देखा तो है ना?
हद है। मैं जानता हूँ मैंने क्या कहा था। दुनिया ख़त्म नहीं होने वाली है।
मारी।
तुमसे अपनी ज़बान पर क़ाबू नहीं रखा गया।
हाय, मॉम।
तुम्हें देखकर कितना अच्छा लग रहा है!
मुझे उम्मीद थी कि मेरी छोटी बहन मेरे सम्मान समारोह में आएगी, लेकिन नहीं...
वहाँ तुम्हें भी नहीं जाना चाहिए था।
यह उसने किया है। तुम्हारे विक्टर ने!
इसके पीछे तुम्हारे पसंदीदा भाई का हाथ है।
उसका और उस मछली बेचने वाली का।
वह हमेशा से हमारे कारोबार की मालकिन बनना चाहती थी। यह उसका बिछाया हुआ जाल है।
वीडियो में तुम हो। विक्टर या डीएन हॉवेल नहीं।
होबासूँ और मैंने इस संकट की घड़ी का जायज़ा...
- "संकट"? - हाँ, संकट।
वह आर्दिसन का टीवी शो याद है
जिस पर अच्छी पसंद को लेकर बचकानी बहस चल रही थी और पत्रकार पूरी तरह से बेक़ाबू हो गया था?
एक हफ़्ता बीता और हर कोई भूल गया।
यह एक नयी सहस्राब्दी है। तुमने ध्यान नहीं दिया?
हाँ, हम नैतिक पूछताछ के दौर में जी रहे हैं!
मैंने किसी का बलात्कार नहीं किया और ना ही मेरे पास कोई स्विस बैंक अकाउंट है।
मैंने बस गर्मागर्मी में एक गंदा मज़ाक़ कर दिया। तुम वहीं थीं।
वह मज़ाक़ नहीं था। वह नस्लवादी बात थी।
मैं नस्लवादी नहीं हूँ!
बेहतर होगा तुम इस झमेले को सुलझाओ, वनसाँ।
मुझे नहीं पता कैसे, लेकिन मुझ पर निर्भर मत रहना।
मैं तुम्हारी ग़लतियों से तंग आ गई हूँ और उन्हें सुधारते-सुधारते थक चुकी हूँ!
हम सब थक चुके हैं!
सियोल में हमारे एक स्टोर में तोड़फोड़ की गई है और बीजिंग के एक स्टोर में भी।
एशियाई बाज़ार एकजुट है।
वीचैट ने हमारी ई-शॉप को बंद कर दिया है।
इसके अलावा, वीडियो अभी से एक विश्वव्यापी मीम बन चुका है।
अब यह "मीम" क्या है?
वह वीडियो एक मीम के रूप में पूरी दुनिया में फैल गया है।
फ़ैशन गिल्ड पर उनके शो को रद्द करने का दबाव है,
लेकिन अभी तक वह रद्द नहीं किया गया है।
बहुत अच्छे। हमें बस बैठकर तमाशा देखना है।
मैं तुम्हारे भाई को इस्तीफ़ा देने के लिए 48 घंटे देती हूँ।
फिर लेडू कौड़ियों के भाव बिकेगा।
मेरा परिवार उसे कभी नहीं बेचेगा। मैं भी नहीं।
लेडू परिवार। तुम्हें लगता है तुम मानव जाति के लिए भगवान का दिया कोई उपहार हो।
तुम हमेशा मुझे नीची नज़रों से देखते थे। बचपन में भी।
मैं सब कुछ जानती हूँ, मेरा उपनाम भी।
"मछली बेचने वाली।" भाड़ में जाओ।
इस पर सोच लो, विक्टर।
तुम्हारा परिवार तबाह होने वाला है। तुम मेरे कर्मचारी से ज़्यादा कुछ नहीं रहोगे।
या ज़्यादा से ज़्यादा, एक बहुत अमीर औरत के पति।
- माँ! - कुछ लोग इतने में भी बहुत काफ़ी ख़ुश रहते हैं।
हम आपकी बात समझ गए हैं।
कभी-कभी, खतरों से खेलकर ही ख़ुद को बचाया जा सकता है।
मुझसे पूछो।
अगर मैं आपको अपने शेयर बेचता हूँ और अपने परिवार को धोखा देता हूँ,
तो मुझे सबसे ऊँचा पद चाहिए।
आपका पद।
हॉवेल के सीईओ का पद।
सज्जनों...
क्या हम इसे नकार नहीं सकते?
पता नहीं, यह नहीं कह सकते कि यह नक़ली है?
हम मिट्टी में मिल जाएँगे।
याद है जब स्टेफ़ानो गबाना को उसके इंस्टा पर "ट्रोल" किया गया था?
वीडियो पहले ही वायरल हो चुका है।
और शो का क्या?
वह कल शाम पाँच बजे है, जैसा कि तय है।
धत् तेरे की।
- क्या? - विक्टर ने हमारी पीठ में छुरा घोंप दिया।
मुझे दिखाओ।
मेज़ॉन लेडू और वनसाँ लेडू एक दूसरे से बिल्कुल अलग हैं।
मैं अपने भाई के घिनौने बर्ताव की कड़ी निंदा करता हूँ।
यह लो।
इस बार तुम इसका बचाव नहीं कर सकते। यह इसी ने किया है। यह सबूत है।
यह हम बाद में पता लगाएँगे कि यह किसने किया।
अभी के लिए, उसे फैलने से रोकते हैं।
नहीं, हमें निजता के हनन के लिए उन पर मुक़दमा करना चाहिए! बस।
होबासूँ एक बयान दे देगा।
हाँ, मैं जानता हूँ यह जानकर तुम्हें झटका लगा है,
लेकिन तुम्हारी नौकरी सिर्फ़ पार्टी करना और प्रमुख कर्मचारियों के साथ सोना नहीं है।
इसलिए, तुम मेरा बचाव करोगे
और मुझे असली पीड़ित की तरह पेश करोगे। तुम्हारी माँ एक प्रेस विज्ञप्ति जारी कर देगी।
रही बात पेर्ल की, इसे प्राइम-टाइम स्लॉट में टीवी पर भेजो।
हमें साथ मिलकर इसका सामना करना होगा।
एक असली परिवार की तरह।
अच्छा...
तुम्हें मेरा फ़ायदा उठाकर जीने में कोई परेशानी नहीं है।
लेकिन आज पहली बार जब मुझे तुम्हारी ज़रूरत है...
बहुत-बहुत शुक्रिया।
मैं इंतज़ार कर सकता हूँ।
लेकिन मुझसे पक्का वादा करना होगा।
तुम निश्चित तौर पर अपनी शादी का पूरा फ़ायदा उठा रहे हो।
बहुत हो गया!
क्या? तुम्हारे पति ने अभी-अभी तुम्हारा रास्ता बंद कर दिया। तुम्हें कुछ तो कहना चाहिए।
तुम जानती हो लोग तुम्हारे बारे में क्या कहते हैं?
कि तुम में मेरी जगह लेने की क़ाबिलियत नहीं है।
कि तुम्हारी एकमात्र योग्यता तुम्हारा उपनाम है।
तो, कुछ कहो!
मुझे ग़लत साबित करो। मैं सुन रही हूँ।
नहीं? कुछ नहीं?
विक्टर, हमारा सौदा पक्का समझो।
लेकिन मैं तुम्हें चेतावनी दे रही हूँ, अगर तुमने कभी हमारी पोल खोलने के बारे में सोचा,
तो इस वीडियो का आरोप मैं तुम पर डालूँगी।
मेरे माता-पिता ने मुझे सभी संस्कृतियों से प्यार करना और उनका सम्म्मान करना सिखाया था।
मैं दक्षिण कोरिया और उसके प्राचीन इतिहास का बहुत बड़ा प्रशंसक हूँ,
और मैं कोरियाई लोगों के सामने ईमानदारी से गहरा खेद व्यक्त करना चाहूँगा।
थकावट और तनाव ने मुझे वो चीज़ें कहने पर मजबूर कर दिया जो मैं बिल्कुल नहीं सोचता।
सियोल में कहा जाता है ना, "थोथा चना बाजे घना।"
मेरे शब्द किसी भी तरह से
उस देश के लिए मेरे गहरे सम्मान को व्यक्त नहीं करते हैं, जिसे "शांत सुबह की भूमि" कहा जाता है।
मैं यह नहीं कह सकता।
आपका पछतावा दिखना चाहिए।
क्यों ना मैं के-पॉप भी गाने लग जाऊँ? यह बकवास है।
मैं वही करूँगा जो डायना की मौत के बाद महारानी एलिज़ाबेथ ने किया था।
बैलमोरल में छुपकर शालीन एकांत में डूब जाऊँगा।
अब, तुम सब बाहर जाओ। मुझे काम करना है।
- शू! बाहर जाओ! - ठीक है, ठीक है।
सब लोग बाहर।
यह बकवास है।
हाँ। ज़रूर।
तुम ठीक हो?
क्या तुम पॉलिएस्टर पहनना बंद कर सकते हो?
इससे मुझे माइग्रेन होता है।
होबासूँ। होबासूँ,
एवा हेरज़ीगोवा ने आने से मना कर दिया है।
वह अकेली नहीं है। हमारे सारे वीआईपी लोगों को ऐन वक़्त पर कुछ काम आ गए हैं।
हम क्या करें?
इंस्टाग्राम के ज़रिए कमरे को भरो।
युवाओं को किसी को गिरता देखने में बहुत मज़ा आता है।
ठीक है, ठीक है।
पेर्ल फ़ॉस्टर
हैलो, यह विक्टर लेडू का वॉइसमेल...
वेट्रेस (पाँच)
यह स्टेला शियोनी का वॉइसमेल है...
- अब मिज़ाज बेहतर है? - हाँ।
क्या तुम दरवाज़ा बंद कर सकते हो? मुझे अकेले रहना है।
तो, तुम्हारे मिज़ाज का अंदाज़ा लगा पाना मुश्किल है?
एक दिन, तुम फ़ोन करते हो क्योंकि तुम अकेले नहीं सोना चाहते।
अगले दिन, तुम बिल्कुल घिनौना बर्ताव करते हो।
कल के मौसम का पूर्वानुमान क्या है?
रुको।
पूर्वानुमान के अनुसार आसमान में धूप खिली रहेगी।
हम लगभग तैयार हैं। तुम?
पाँच मिनट में।
फ़ैशन जानलेवा है! फ़ैशन जानलेवा है! फ़ैशन जानलेवा है!
फ़ैशन जानलेवा है! फ़ैशन जानलेवा है!
फ़ैशन जानलेवा है! फ़ैशन जानलेवा है! फ़ैशन जानलेवा है!
सिक्योरिटी
कुल 40 अरब टन कार्बन डाइऑक्साइड उत्सर्जित हुई
हर साल 100 अरब कपड़े बेचे जाते हैं
लेडू - हॉवेल
दोपेल
मैं इन कुत्ते खाने वाले गँवारों के
माफ़िया से तंग आ गया हूँ...
वे एक डिब्बे में कबाड़ भी ख़रीद लेंगे।
बस उस पर एक बड़ा सा हॉवेल का लोगो लगा हो, और वे ख़ुश हो जाएँगे।
- बाय, बाय। बधाई हो। - तुम्हारी बदौलत हुआ है।
बाय।
वह आख़िर यहाँ क्या कर रहा है?
- हैलो। - हैलो।
शो बहुत अच्छा था।
बहुत ख़ूब।
क्या आपने वाक़ई शो देखा था?
हाँ, क्यों?
क्या वे ड्रेस भी अच्छी थीं जिन पर आपका लोगो था?
हम भी तुम्हारी तरह ही सोचते हैं। चीज़ों को बदलना होगा।
फिर भी आप कुछ नहीं बदलते क्योंकि...
हम सही हुनर का इंतज़ार कर रहे हैं।
और हमें तुम पर भरोसा है।
तुम इस उद्योग में क्रांति लाना चाहती हो।
हॉवेल ही वह उद्योग है।
पूरा का पूरा उद्योग।
हमारे साथ जुड़ जाओ। हमें फ़ैशन बनाने के अलग तरीक़े दिखाओ।
बहुत ख़ूब। तुमने तो सीधा मुँह पर थप्पड़ मार दिया।
सही कह रही हूँ ना, विक्टर? इस क्षेत्र में, कुछ लोग ज़ोरदार थप्पड़ खाने लायक़ ही हैं।
मैं अब चलता हूँ। जल्दी ही बात करते हैं, पालोमा।
मैंने नहीं सोचा था कि आप आएँगी।
मेरा मतलब है, मैं उम्मीद कर रही थी कि आप आएँ।
तुम उम्मीद कर रही थीं कि वनसाँ आए।
शुक्र है वह नहीं आया। उसे ख़ुद को दीवारों पर देखना पड़ता।
उसके दोबारा इस्तेमाल किए गए कपड़ों का तो क्या कहूँ।
जो भी हो, अपनी कामयाबी का मज़ा लो। यह तुम्हारी मेहनत का फल है।
बुलाने के लिए शुक्रिया।
बाय।
पालोमा कैस्तेल ने ना कह दिया?
मैं उसके पास कोई रास्ता नहीं छोड़ूँगा।
तुम्हारी माँ, उन्होंने मुझे मजबूर किया।
उस वीडियो को लेकर।
बीस सालों से, मैं बड़े सब्र के साथ इस बात का इंतज़ार कर रहा हूँ कि वह मुझ पर भरोसा करें कि मैं...
तुम?
तुम ऐसा क्यों...
अब ग्रुप की बागडोर तुम संभालना चाहती हो?
मुझे लगा था हम इस बारे में पहले ही बात कर चुके हैं।
बहुत समय पहले।
और
कुछ बदल गया है?
यह तो तुम मुझे बताओ।
आओ, बैठ जाओ।
आज सुबह जो तुम्हारी माँ ने हमारे बारे में कहा...
मैं नहीं चाहता कि उनकी बात सही हो।
मैंने कभी भी अपनी माँ जैसा नहीं बनना चाहा।
तुम्हें लगता है तुम यह संभाल सकते हो?
हाथ पर हाथ रखकर अपने परिवार को डूबने के लिए छोड़ सकते हो?
उन्होंने मुझे डूबने के लिए छोड़ दिया था।
वनसाँ ने ख़ुद...
यह सुनिश्चित किया था कि मैं लेडू से निकल जाऊँ।
वनसाँ को डूबने देना आसान होगा।
तुम्हारी बहन का क्या? तुम्हारे भांजे का?
पेर्ल का?
अगर तुम अपने शेयर बेचते हो, तो उनसे भी तुम्हारा रिश्ता पहले जैसा कभी नहीं रह पाएगा।
वह वैसे भी कभी नहीं होने वाला था।
माफ़ी माँग लो।
सच्ची माफ़ी माँगो। ईमानदारी से।
माँग लो।
शायद मैं ला मेज़ॉन को नहीं बचा सकता।
लेकिन तुम बचा सकती हो।
मेरी दुल्हन बन जाओ।
जैसे 25 साल पहले बनी थीं। मेरी मॉडल बनकर वॉक करो।
लोग तुमसे प्यार करते हैं। अगर तुम रनवे पर चलोगी, तो लोग सिर्फ़ उसके बारे में बात करेंगे।
मैं अंत में बाहर नहीं आऊँगा।
हम तुम्हारे साथ शो को ख़त्म कर देंगे।
सिर्फ़ तुम्हारे साथ।
मुझे बचा लो, पेर्ल। मैं तुमसे भीख माँग रहा हूँ।
तुम सही कहती हो। यह सच है।
जब से तुमने मारी की जगह ली है,
मैंने तुम्हें सिर्फ़ अपनी सहयोगी समझा है, और कुछ नहीं।
लेकिन तुम जानती हो तुम मेरे लिए कहीं ज़्यादा मायने रखती हो।
अगर मैं तुम्हारे लिए वॉक करती हूँ,
मैं तुम्हारी प्रेरणा से ज़्यादा कभी कुछ नहीं हो पाऊँगी, वनसाँ।
- बिल्कुल नहीं। - बेशक!
यह अलग होगा।
सबसे पहले, मैं शो के बाद एक घोषणा करूँगा।
मैं तुम्हें निदेशक बना दूँगा।
सब कुछ तुम संभाल लो। आधिकारिक तौर पर।
मैं मेज़ॉन की चाबियाँ तुम्हें सौंप रहा हूँ, पेर्ल।
बदले में, तुम चाहते हो कि मैं तुम्हारे लिए ख़ुद की बलि दे दूँ।
नहीं, मेरे लिए नहीं।
ला मेज़ॉन के लिए, पेर्ल।
तुम्हारे मेज़ॉन के लिए।
लेडू 100
लेडू नस्लवादी है!
एशियाई लोगों से नफ़रत बंद करो
लेडू नस्लवादी है
वनसाँ - कबाड़ खाने वाला गँवार
विविधता हमारी ताक़त है!
कोरियाई होने पर गर्व है
हैलो, दोस्तों! तो मैं यहाँ लेडू फ़ैशन शो में हूँ।
मुझे अपनी सीट के लिए मशक्कत भी नहीं करनी पड़ी। लगता है ऐन वक़्त पर लोग नहीं आए।
वह होबासूँ लेडू हैं!
होबासूँ, क्या आप मेरे फ़ॉलोअर्स से कुछ कहना चाहेंगे?
बाक़ी के लिए, मेरी स्टोरी देखो।
जूली, तुम बीमार नहीं हो। तुमने अभी-अभी बलमेन के साथ एक स्टोरी डाली है।
लूका!
एक और पंक्ति हटा दो।
तुम दूसरी पंक्ति में बैठ सकते हो। बहुत बढ़िया!
मैंने पॉलिएस्टर पहना हुआ है। मुझमें आग तो नहीं लगेगी ना?
प्रोजेक्टर से दूर रहना।
उसने सिर से पाँव तक शीन पहना हुआ है। क्या करना चाहिए?
उन्हें आगे बिठाना ही पड़ेगा। हमारे पास और कोई रास्ता नहीं है।
ज़रा सुनिए। आप आगे की पंक्ति में बैठ सकती हैं।
- बढ़िया। शुक्रिया। गुड लक। - शुक्रिया।
सब कुछ ठीक है?
शुक्रिया, मार्टिन। यह चल जाएगा। शुक्रिया।
सब ठीक?
यहाँ होने के लिए शुक्रिया।
मुझे दिखाओ। आओ।
मोनीक!
बढ़िया।
एक, दो, तीन।
तुम पर्फ़ेक्ट हो।
थोड़ी देर में मिलते हैं।
शुक्रिया।
चलो।
क्या टीया तैयार है?
एलोईज़।
मैरीलू...
बाल ठीक करो।
क्या कोई इस बो को फिर से लगाएगा?
तैयार हो जाओ।
जाओ।
कोई बात नहीं, टीया। अब तुम जा सकती हो।
क्या यह संगीत उपयुक्त है?
बाहर जहन्नुम जैसा माहौल है।
ऐना सोफ़िया।
पेर्ल कहाँ है?
दुल्हन के आने में 30 सेकंड बाक़ी।
तो, फ़िनाले नहीं होगा।
हम क्या करें?
क्या आपने कभी सोचा है कि आपका ख़ुद का अंतिम संस्कार कैसा होगा?
ऐसा लग रहा है यहाँ मेरा अंतिम संस्कार हो रहा है।
अपने ख़ुद के अंतिम संस्कार में जाना किसी बड़े फ़ैशन शो में जाने जैसा है।
आप सोचते हैं,
"वहाँ कौन होगा? पहली पंक्ति में कौन बैठा होगा?
किसने लेडू की ड्रेस पहनी होगी?
बाद में कौन सबसे मज़ाक़िया या सबसे कठोर आलोचना करेगा?
या शायद उसके दौरान ही।"
और सबसे ज़्यादा, आप सोचते हैं,
असल में मेरी परवाह किसे है?
मुझे आपकी परवाह है।
और, मुझे फ़ैशन की परवाह है।
इतना क्षणभंगुर, फिर भी इतना महत्वपूर्ण।
महत्वपूर्ण, जैसे दिल की धड़कन...
जैसे यह हवा जिसमें हम साँस लेते हैं।
तो, मैं आप लोगों से माफ़ी माँगना चाहता था
कि अगर, इतने सालों में,
मैंने कभी आपकी परवाह करने में लापरवाही कर दी हो।
नस्लवादी!
लेकिन एक चीज़ के लिए मैं माफ़ी नहीं माँगूँगा।
वह होने के लिए जो मैं हूँ।
बू!
बदक़िस्मती से, मेरी उम्र में, बदलने के लिए बहुत देर हो चुकी है।
नस्लवाद बंद करो
वनसाँ लेडू का आख़िरी शो?
विक्टर लेडू
- हैलो। - क्या तुम पालोमा कैस्तेल हो?
मैं ही हूँ।
- जालसाज़ी निरोधक दस्ता। - क्या?
हॉवेल ग्रुप ने जालसाज़ी के लिए शिकायत दर्ज की है।
- क्या मतलब है तुम्हारा? - सज्जनों, काम पर लग जाओ।
हमें सारा माल ज़ब्त करना होगा।
अब जबकि मैं पिता का शिकार कर चुकी हूँ, मुझे बेटी भी चाहिए।
पालोमा कैस्तेल को यहाँ बुलाओ।
उप-शीर्षक अनुवादक : पुनीत कुसुम